als_Latn dik_Latn sag_Latn
Për shumë kohë një zonë e panjohur dhe e lënë në harresë, tashmë Nivica në Kurvelesh ka rifituar shkëlqimin e humbur. 14 kilometra nga Saranda, historia e Nivicës i kalon 600 vjet dhe për herë të parë përmendet në dokumentet Venedikase si qendër e banuar. Por, gjatë viteve të rrëmujshme të tranzicionit, kjo qendër në Kurvelesh ishte lënë në mëshirë të fatit dhe shkatërrimit.
Sot në mëngjes, Edi Rama ka postuar disa foto të qendrës së Nivicës, të rikonstruktuar së fundmi.
“Mirmëngjes dhe ju uroj një ditë të mbarë me këtë kolazh fotosh të Nivicës së Kurveleshit, një nga thesaret e shumta të lëna në harresë e mjerim për çerekshekull që sot, me shkëlqimin e rikthyer, është transformuar në një nga perlat e turizmit tonë historik, kulturor e malor.
Kemi bërë shumë. Më shumë akoma mbetet për të bërë. Po ka edhe shumë për të humbur, nëse Partia Socialiste nuk mban, pa të tjerë në prehër, timonin e reformave”, shkruan Rama në Facebook./E.U, Tiranapost.al
als_Latn als_Latn als_Latn als_Latn